भारत और चीन के बीच 3,488 किलोमीटर लंबी सीमा है जिसे लाइन ऑफ एक्‍चुअल कंट्रोल यानी एलएसी कहते हैं। दोनों पक्षों की ओर से अब तक 20 दौर की वार्ता सीमा विवाद को सुलझाने के लिए हो चुकी है। कॉन्‍ग ने कहा कि निश्चित तौर पर सीमा से जुड़ा महत्‍वपूर्ण है। दोनों पक्षों को इस पर साथ मिलकर काम करने की जरूरत है ताकि एक अच्‍छा माहौल तैयार हो सके और फिर धीरे से इस समस्‍या को सुलझाया जा सके। कॉन्‍ग का कहना था कि सीमा पर विवाद का सही निर्धारण सहयोग, आपसी समझ और दोनों देशों के बीच आपसी भरोसे को बढ़ाएगा। उन्‍होंने कहा कि चीन और भारत दोनों को आपसी भरोसे को बढ़ाने के लिए बहुत सारे प्रयास करने हैं। कॉन्‍ग ने इसके साथ ही जानकारी दी कि जिस समय पीएम मोदी और चीनी राष्‍ट्रपति जिनपिंग मिल रहे होंगे उनके बीच एक-दूसरे तक पहुंचने के मुद्दे के साथ लंबे समय के लिए जरूरी रणनीतिक अहमियत से जुड़े द्विपक्षीय मुद्दों पर चर्चा होगी।